**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 18.06.2018, ora 08.00 – 19.06.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 19.06.2018, ora 7.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis la data de 18.06.2018, la ora 10.30, avertizarea hidrologică nr. 35, valabilă în intervalul 18.06.2018, ora 11.00-19.06.2018, ora 09.00, vizând producerea de scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu depăşiri ale COTELOR DE APĂRARE, astfel:**

**-COD GALBEN în intervalul 18.06.2018, ora 11:00 – 19.06.2018, ora 09:00** **în intervalul 18.06.2018, ora 11:00 – 19.06.2018, ora 09:00** pe râurile din bazinele hidrografice: Arieş – bazin superior şi afluenţi **(judeţele Alba şi Cluj),** Mureş- afluenții aferenţi sectorului aval confluenţă Târnave (**judeţele Alba, Sibiu, Hunedoara şi Arad),** Drincea, Desnӑţui, Jiu – bazin superior şi afluenţi (**judeţele Hunedoara, Mehedinţi, Gorj şi Dolj)**, Olt – afluenţii aferenţi sectorului aval S.H. Feldioara (**judeţele Harghita, Covasna, Braşov, Sibiu, Vâlcea, Gorj, Dolj, Argeş şi Olt)**, Vedea – bazin superior şi afluenţi bazin mijlociu şi inferior **(judeţele Argeş, Olt şi Teleorman),** Argeş – bazin superior şi afluenţi bazin mijlociu şi inferior **(judeţele Argeş, Dâmboviţa, Giurgiu, Teleorman şi Ilfov)**, Ialomiţa–bazin superior şi afluenţi bazin mijlociu, Prahova – bazin superior şi afluenţi **(judeţele Dâmboviţa şi Prahova),** Buzău – bazin superior **(judeţele: Braşov, Covasna şi Buzău). Fenomenele se pot produce cu probabilitate şi intensitate mai mare pe unele râuri mici din judeţele: Hunedoara, Braşov, Sibiu, Vâlcea, Argeş, Olt şi Teleorman;**

**-COD PORTOCALIU în intervalul 18.06.2018, orele 11:00–24:00** pe afluenţii Oltului aferenţi sectorului aval confluenţă Lotru – amonte Ac. Slatina (**judeţele Vâlcea, Argeş şi Olt),** Argeş – bazin superior **(judeţele Argeş şi Dâmboviţa)**. **Fenomenele se pot produce cu probabilitate şi intensitate mai mare pe unele râuri mici din judeţele: Vâlcea şi Argeş.**

Această avertizare hidrologică a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: ALBA, ARAD, ARGEŞ, BRAŞOV, BUZĂU, CLUJ, COVASNA, DÂMBOVIŢA, DOLJ, GIURGIU, GORJ, HARGHITA, HUNEDOARA, ILFOV, MEHEDINŢI, OLT, PRAHOVA, SIBIU, TELEORMAN şi VÂLCEA (20 de prefecturi) – COD GALBEN și ARGEŞ, DÂMBOVIŢA, OLT şi VÂLCEA**(4 prefecturi) – COD PORTOCALIU.*

**Debitele au fost,** **în general, în creştere** datorită precipitaţiilor căzute în interval şi propagǎrii, exceptând râurile din bazinele: Vişeu, Iza, Tur, Someş, Crasna, Barcău, Crişuri, Târnave, Râmnicu Sărat, Buzău, cursurile superioare ale râurilor: Mureş, Olt, Siret, Prut, Suceava, Moldova, Bistriţa, Trotuş, Putna, Bârlad, cursul mijlociu şi inferior al Jiului, cursul inferior al Arieşului şi râurile din Dobrogea, unde au fost în scădere.

Pe râurile din bazinele hidrografice: Bârzava, Moraviţa, Caraş, Nera, Cerna şi pe cursurile superioare ale Begăi şi Timişului debitele au fost relativ staţionare.

S-au înregistrat scurgeri importante pe versanţi, torenţi, pâraie şi creşteri rapide de niveluri şi debite cu efect de inundaţii locale pe unele râuri din centrul şi sudul ţării ca urmare a precipitaţiilor căzute în interval.

Debitele se situează, în general, la valori peste normalele lunare, exceptând râurile din bazinele hidrografice: Vişeu, Iza, Someş, Crasna, Barcău, Târnave, Cerna, Bistriţa, Trotuş, Putna, Râmnicu Sărat, Buzău, cursul Siretului, cursul Prutului, cele din bazinul inferior al Bârladului, bazinele mijlocii şi inferioare ale Argeşului şi Ialomiţei, afluenţii Oltului superior şi mijlociu şi unii afluenţi ai Jijiei, unde se situează la valori între 30 şi 90% din acestea.

În interval s-a situat la **COTA DE ATENŢIE** râul Luncavăţ la staţia hidrometrică Oteşani (140)-jud. VL

Se situează peste **COTA DE ATENŢIE** râul Moraviţa la staţia hidrometrică Moraviţa (250+16)-jud. TM.

În interval a fost emisă o **avertizare hidrologică** pentru fenomene imediate.

**Debitele vor fi, în general, în uşoară scădere**, exceptând râurile din bazinele mijlocii şi inferioare ale: Jiului, Vedei, Argeşului, Ialomiţei, pe cursurile mijlocii şi inferioare ale Siretului, Prutului şi cursurile inferioare ale râurilor: Mureş, Suceava, Moldova, Bistriţa, Trotuş, Putna, Bârlad, unde vor fi în creştere prin propagare.

Sunt posibile scurgeri importante pe versanţi, torenţi, pâraie, viituri rapide cu posibile efecte de inundaţii locale şi creşteri rapide de niveluri şi debite cu depășiri ale COTELOR DE APĂRARE pe unele râuri din centrul şi sudul țării și din zonele de deal şi munte ca urmare a precipitaţiilor sub formă de aversă, cu caracter torenţial şi mai însemnate cantitativ, prognozate.

**DUNĂRE**

**Debitul la intrarea în ţară** (secţiunea Baziaş) în intervalul 18-19.06.2018 **a fost în creştere, având valoarea de 5000 m3/s**, sub media multianuală a lunii **iunie (6400 m3/s).**

 În aval de Porţile de Fier debitele au fost în creștere pe sectorul Gruia – Bechet şi Giurgiu – Tulcea şi relativ staționare pe sectorul Corabia – Zimnicea.

**Debitul la intrarea în ţară** (secţiunea Baziaş) **va fi** **în creștere (5400 m3/s).**

 În aval de Porţile de Fier debitele vor fi în general în creştere, exceptând sectorul Turnu Măgurele – Giurgiu, unde vor fi staţionare.

**2.** **Situaţia meteorologică în intervalul 18.06.2018, ora 08.00 –19.06.2018, ora 06.00**

**În ţară,** vremea a fost, în general, instabilă. Cerul a prezentat înnorări temporar accentuate și mai ales după-amiaza și seara s-au semnalat averse care au avut și caracter torențial, descărcări electrice și intensificări de scurtă durată ale vântului pe arii extinse în Oltenia, Muntenia, Transilvania, Maramureș, local în Moldova și izolat în celelalte regiuni. În nord-vest, centru și sud cantitățile de apă au depăși local 10...15 l/mp, iar în Oltenia și Transilvania, izolat, 30...35 l/mp (până la 63 l/mp la Bâcleș - județul Mehedinți). Temperaturile maxime s-au încadrat între 21 de grade la Câmpulung și 31 de grade la Focșani, Brăila, Urziceni, Grivița, Slobozia, Călărași, Fetești, Cernavodă și Hârșova. La ora 06.00 s-au înregistrat valori termice cuprinse între 10 grade la Miercurea Ciuc și 22 de grade la Sulina, Gura Portiței și Constanța Dig.

**Observație:** de ieri, de la ora 06.00, au fost în vigoare 57 de mesaje privind fenomene meteorologice periculoase imediate vizând manifestări specifice instabilității atmosferice accentuate, dintre care:

-2 mesaje de avertizare cod portocaliu emise după cum urmează: 1 de CNPM pentru Muntenia și 1 de SRPV Craiova;

-55 de mesaje de atenționare cod galben emise după cum urmează: 17 de CNPM pentru Muntenia, 12 de SRPV Craiova, 7 de SRPV Cluj-Napoca, 7 de SRPV Bacău, 6 de SRPV Sibiu, 3 de SRPV Constanța și 3 de SRPV Timișoara.

**La Bucureşti,** vremea a fost caldă, dar și în general instabilă. Cerul a prezentat înnorări temporar accentuate, iar după-amiaza, seara și în prima parte a nopții s-au semnalat averse și descărcări electrice. Vântul a suflat slab și moderat. Temperatura maximă a fost de 28 de grade la Băneasa, de 29 de grade la Filaret și de 30 de grade la Afumați. La ora 06.00 se înregistrau 18 grade la Băneasa, 19 grade la Afumați și 20 de grade la Filaret.

**3. Prognoza meteorologică în intervalul 19.06.2018, ora 08.00 –20.06.2018, ora 08.00**

**În ţară,** vremea se va încălzi și va deveni local călduroasă în zonele de câmpie și de podiș. Cerul va fi variabil, cu înnorări temporar accentuate, averse, descărcări electrice și intensificări de scurtă durată ale vântului, mai ales după-amiaza și seara, local în Oltenia, Banat, Crișana, Maramureș, Transilvania, nordul Moldovei, la munte și izolat în restul teritoriului. Punctiform se mai pot acumula cantități de apă de peste 15...20 l/mp și vor fi condiții de grindină. Temperaturile maxime se vor încadra între 25 și 33 de grade, iar cele minime vor fi cuprinse între 9 grade în estul Transilvaniei și 22 de grade în nordul litoralului.

**La Bucureşti,** vremea va deveni călduroasă. Temperatura maximă va fi de 32...33 de grade, iar cea minimă de 16...18 grade. Cerul va fi variabil, iar vântul va sufla slab și moderat.

***II. CALITATEA APELOR***

**Pe Marea Neagră**

**A.B.A. Dobrogea-Litoral** informează că la data de 18.06.2018, la ora 11:45, a fost semnalată prezența unui pui de delfin eșuat pe plaja din Eforie Sud, în dreptul Terasei „Bucătarul Vesel”.

Pe râurile interioare și pe fluviul Dunărea nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în intervalul 15-17.06.2018 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul sub 10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională și europeană.

**2. În domeniul solului şi vegetaţiei**

**N**uau fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

 DITRECȚIA DE COMUNICARE ȘI RESURSE UMANE